Sjekk om du blir rammet.

Mandag kom den avtroppende regjeringen med sitt siste statsbudsjett.

Budsjettet inneholdt mange overraskelser på områder som angår din lommebok.

Fjerning av Skatteklasse 2 for ektefeller, skattelette til formuende og folk som arver, skattelette til folk med veldig lav lønn og mer skatt for utleiehaier var bare noen av regjeringens siste sprell.

Les mer i saken: Dette betyr statsbudsjettet for deg.

Å beregne på kronen hvor mye akkurat lommeboken din vil tjene, eller tape, på de foreslåtte endringene er en vanskelig øvelse.

Men tallknuserne i finansdepartementet har gjort beregningene. Fasiten finner du i illustrasjonen nederst i artikkelen.

148.000 nordmenn skattelette

Som tallene viser er det gruppen som tjener under 200.000 kroner årlig som er stabudsjettets skattemessige «vinnere».

De 37.900 skattebetalerne skal til neste år gjennomsittlig betale 28.900 kroner i skatt - noe som er 900 kroner mindre i skatt til neste år sammenlignet med i år.

Tjener du mellom 200.000 og 250.000 kroner (totalt 118.400 personer) kan du se frem til å betale 35.400 kroner i skatt i 2014 sammenlignet med i år. Det er en «skattelette» på 300 kroner.

Fra 100 til 200 kroner i økt skatt på vanlige inntekter

Deretter bærer det i skattemessig utforbakke. Alle som tjener mer enn 250.000 kroner må i snitt betale mer i skatt til neste år.

Heldigvis er beløpene ikke skremmende. De som tjener mellom 250.000 og 300.000 kroner (145.800 skattebetalere) skal til neste år betale 49.200 kroner i skatt - det er 100 kroner mer enn de betaler i år.

Ser vi på mer gjennomsnittlige inntekter i Norge, som ligger på cirka 450.000 kroner (heltidsstilling), viser tallene fra Finansdepartementet at gruppen som tjener mellom 400.000 og 450.000 kroner (276.200 personer) i gjennomsnitt skal betale 112.700 kroner i skatt i 2014 - noe som er en skatteøkning på to hundrelapper.

Gruppen som tjener mellom 500.000 og 600.000 kroner (404.800 lønnsmottakere) må gjennomsnittlig ut med 138.100 kroner i skatt til neste år - en økning på kun 100 kroner.

De som tjener mellom én million og to millioner kroner får en skatteøkning på 500 kroner.

Millioninntekter får fra 1400 til 2800 kroner i skatteskjerpelse

De som får størst skatteøkning er høyt gasjerte folk som tjener mer enn tre millioner kroner.

Denne gruppen, som består av 7.300 personer, må ut med i snitt 2.127.900 kroner i skatt i 2014 - en økning fra i år på 2.800 kroner.

Finansdepartementet understreker i sitt budsjett at endringene kun gjelder skattendringer.

- Beregningene av endring i skatt fanger opp foreslåtte endringer i skatter på formue og inntekt for personlige skattytere.

Det gjelder blant annet den økte satsen i minstefradraget for lønn og trygd, redusert trygdeavgift for næringsinntekt, fjerning av skatteklasse 2, økningen i fradraget for fagforeningskontingent og endringene i formueskatten, skriver regjeringen i sitt budsjettdokument.

Lettelsene i arveavgiften, økt skattlegging av overgangsstønaden, økte avgifter på klimagasser, økt elavgift, redusert omregistreringsavgift og reduksjon av overprisede gebyrer fanges ikke opp i fordelingstabellen under:

tabell skatt avgift statsbudsjett 2014

Her har du hele budsjettet

Følg Nettavisens livedekning av budsjettet: